لیبیا کې حکومتي ځواکونو تازه حملې کړې
او د گل په ورځ په اجدبیا ښار کې حکومتي ځواکونو د مخالفینیو په اډو لږ تر لږه څلور گولې ورولې دي. باغیان دغه ښار ته د بریگا ښار نه پشا کیدو ورستو تللې دي. بریگا په لورې حکومتي ځواکونو پرمختگ کړی دی.
لیبیا کې حکومتي ځواکونو د باغیانو په مرکزونو تازه حملې کړې دي او د فرانس سرښار پیرس کې نړي وال قوتونه د گل په ورځ غونډ شوې دي چې ددغه حملو خلاف په تگ غور اوکړي. د عرب هیوادونو اتحاديي یا عرب لیگ تیره هفته د لیبیا په فضائي حدود کې په پروازنو د پابندۍ ملاتړ کړی دی او د پیرس په غونډه کې به د فرانس صدر نکولس سارکوزي هم د عرب لیگ د دریز ډله کولو غوښتنه کوي. د امریکې خارجه وزیره هیلري کلنټن به هم د نړۍ د اته صنعتي هیوادونو یا جي ایټ په غونډه کې برخه اخلي او امکان دی هغه به پیرس کې د لیبیا د اختلاف ډلو غړو سره هم لیده کاته اوکړي. امریکا په لیبیا د پروازنو پابندي لگولو یا نو فلائي زون د پاره په صلاح مشوره کې برخه اخلي خو ددې گام د کامیابۍ حقله يي شکونه څرگند کړې دي اوغواړي ددې د پاره گام کوټلې قانوني بنیادونه جوړ کړی شي. ښاغلي سارکوزي وئیلې فرانس په لیبیا کې فوجي کاروائي ډله نه کوي خو د نو فلائي زون ملاتړ کوي. هغه دا امکان هم څرگند کړی دی چې لیبیا کې هدفي حملې هم ترسره کیدی شي کې چرې د معمر قذافي ځواکونو عامه ابادي په نخښه کړه. او د گل په ورځ په اجدبیا ښار کې حکومتي ځواکونو د مخالفینیو په اډو لږ تر لږه څلور گولې ورولې دي. باغیان دغه ښار ته د بریگا ښار نه پشا کیدو ورستو تللې دي. بریگا په لورې حکومتي ځواکونو پرمختگ کړی دی. او حکومت د ټیلې ويژن د لارې بگوړه فوجیانو د پاره عام معافۍ اعلان کړې او وئیلې باغیان دې پریږدي او بیرته دې فوج کې شامل شي. په دې ورستیو ورځو کې حکومتي ځواکونو راس النوف او بن جواد نومې ښارونه د باغیانو نه بیرته نیولې او خپله ولکه کې يي راوستې دي.